LidanRubinov/Halacha-QA huggingface dataset:
שאלה: אירוח בת בערבי שישי לארוחת ערב שבת: אני מתחיל בקרוב להתחיל ולארח אורחים שונים אצלי בבית בערבי השבת לארוחת שישי כל שבועיים. המטרה היא להתחיל ולקבל הכנסה נוספת בכל חודש. האם ישנן אילו שהן הגבלות שונות שאני צריך לשים אליהן לב? חשוב להדגיש את הנקודות הבאות: 1. כל הבישולים וההכנות יתבצעו כמובן לפני כניסת השבת. 2. חלק מהאורחים יהיו דתיים שומרי שבת שיגיעו לפני כניסת השבת וחלקם חילונים שיגיעו כשעה לאחר כניסת השבת (אין לי אפשרות להכריח אנשים לא דתיים להגיע לביתי לפני כניסת השבת). 3. אני עובד על מנגנון גבייה של כסף לפני השבת כדי שגם האורחים הדתיים וגם האורחים החילונים ישלמו לפני השבת ולא תהיה עבירה בעת הת 4. האורחים שמגיעים להתארח בביתי לארוחות שישי משלמים בסופו של דבר על הזמן שהשקעתי בהכנת המזון ועל חומרי הגלם. 5. במהלך ארוחת השישי אנו נערוך סדר קבלת שבת וקידוש כמיטב המסורת. חשבתי על זה שבבתי מלון יש מנגנון של ת עבור השהות והארוחות בסופי השבוע. והת הוא עבור כלל השירותים שהתקבלו במהלך השבת. איך המנגנון הזה עובד? והאם יש קשר בינו לבין הפרוצדורה שאני עובד עליה כרגע? ב מראש, דוד.
תשובה: אין בזה בעיה הלכתית כיון שאתה שומר על הכללים והסייגים שכתבת ובכל אופן תשתמש בהזדמנות שבאה לידך לעשות חסד עם אנשים גם במאור פנים ובכבוד, וגם ע"י קידוש ודברי תורה שיעשירו אותם רוחנית.
שאלה: התערבות כדי לשמור על טהרה: ידוע לי שאסור להתערב עם אנשים, אבל חשבתי על רעיון שזה אולי יעזור לי להפסיק לפגום בברית, שאני יעשה התערבות עם חבר שלי שמי שראשון יפגום בברית יביא לשני 20 שקל, מעין התערבות. האם זה מותר שזה לצורך מצווה? כמובן ששנינו נסכים על זה לפני זה. ושבוע טוב
תשובה: כיון שיש בזה מטרה טובה מותר לעשות מה שהצעת אבל עדיף אם אפשר לתת את הכסף לעניים.
שאלה: בעלות על עוברים: אשה שיש לה ולבעלה עוברים מוקפאים שעשו מהפריית מבחנה, ורוצה שיחזירו לה מבלי רצון בעלה בעלה לא רוצה, ואפשר שיחזירו לה ובכלל לא ידע מכל זה האם זה מותר? לכאורה זה מחלוקת בין הר"מ, הלכות חובל ומזיק ד, ב במילואים שדמי הולדות שייכים לאשה, וכך פסק השו"ע, תכג. אך דעת הראב"ד שזה שייך לבעל, וכן דעת התוספות ב"ק מט בד"ה אטו, וכך פסק הרמ"א שם. ואז זה תלוי בין ספרדים ואשכנזים. אבל אחרי מחשבה, מדובר בולד, אך בזרע זה ברור ששייך לבעל ואסור. אשמח גם לדעת את דעתו של הגאון הרב כלאב בנושא.
תשובה: הגאון הרב אברהם יצחק כלאב שליט"א כתב על הנדון מאמר בספרו עדת מעוזו עמוד שפד (במהדורה החדשה) כדאי לעיין שם, דברינו מקצרים את המצוי שם באריכות. המזיק אשה מעוברת ומת העובר משלם דמי העובר לבעל כפי שכתוב בתורה "בעל האשה". נחלקו רבה ורב חסדא מה הדין כשהזיקו עובר של גר ומת הגר קודם הנזק, רבה מחייב לשלם לאם ורב חסדא פוטר. נחלקו הראשונים האם הפסיקה כרב חסדא (רא"ש) או כרבה (רמב"ם). וכן נחל' שו"ע ורמ"א לדינא. (חו"מ סימן כתג) אפשר שנחלקו האם העובר חשוב חי לעניין הקניין כך שאין עליו בעלות, וחידוש התורה לשלם לבעל דמי וולדות הוא גזירת הכתוב, או שיש עליו בעלות וממילא תזכה בו האם כשאין אב. היה מקום להשוות הנדון של ביצית מופרית במבחנה לעובר ברחם האשה, אך נראה לחלק ביניהם שרק בעובר חי ברחם האשה אין בעלות אלא כפי גזירת התורה, מה שאין כן ביצית מופרית שטרם הושתלה ברחם שייך בעלות, והוא משתייך לאשה, אמנם היה מקום לדון שגם לאיש יהיה בעלות מצד שיש לאדם בעלות על חומר היוצא מגופו, אך נראה שהחומר הקיים בביצית המופרית שייך לאשה כיוון שהחומר הקיים מגיע מהתפרקות הביצית והזרע רק מפרה אותה, וכיון שכך הבעלות הוא של האשה, ודין הבעל כיורד לשדה חברו. היה אפשר לדון שיהיה לאשה יכולת להכריח את הבעל להמשיך בתהליך מצד קנין שותפים, או מצד שכל אחד מקנה את חלקו לשותף כדי שישמש בו לשותפות, או שההתעסקות של הצוות הרפואי בביצית ובזרע יהיה מעשה הקניין, ואכן כך נקט הרב ישראלי בשו"ת חוות בנימין ח"ג, אך לא נראה כן כיוון שמטרת השותפות היא להוליד וולד, וכיוון שאין בעלות על וולד, אין מעשה הקניין על השותפות חל גם על שלביו הראשוניים. אמנם יש לאסור על האשה להמשיך בתהליך בניגוד לדעת הבעל מצד שאין להפוך אדם לאב בניגוד לרצונו. כדאי שבני הזוג יגיעו לדון בדבר בבית דין, כיוון שהדבר נידון בין שניהם. דברי הרב כלאב שליט"א נכתבו על ידי מרדכי גרוס. הרב מרדכי גרוס.
שאלה: זוגיות כשהבעל מבולגן: קצת רקע: אנחנו משפחה חילונית - בעלי מגיע ממשפחה מסורתית אנחנו נשואים 4 שנים, לי ולבעלי 2 ילדים קטנים ואני בהריון, בעלי יוצא לעבודה השכם בבוקר בשעה 5 וחוזר בשעה 13-14 לבית, גם אני עובדת במשרד וחוזרת בשעה 13 לבית. כאשר אני מגיעה לבית אני מתחילה בעבודתי השנייה - הטיפול בבית: ניקיון, בישול, ילדים. בעלי לא עוזר לי בדבר ולא בחצי דבר מעבודות הבית ואני ממש עייפה מכך, בנוסף לכך שהוא לא מסייע לי הוא גם לא שומר על הניקיון, דוגמה: סידרתי את חדר הרחצה, הוא נכנס להתקלח והמקלחת מבולגנת כאילו לא רחצתי אותה כמה דקות לפני. ניסיתי לדבר אל ליבו ולהגיד לו שזה קשה לי שינסה לשמור על הסדר, הוא ענה לי שזה לא בכוונה הוא פשוט בלגניסט וינסה לשים לב בפעם הבאה, אך בפועל זה לא קורה. הוא ממשיך להשאיר אחריו בלגן ואני מסדרת אחריו כל הזמן, ממש עוד ילד בבית! יאמר לזכותו שתכונותיו האחרות טובות הן ואני אוהבת אותן, אך באמת קשה לי לשמור על הסדר בבית שכל הזמן אני צריכה לאסוף אחריו ולנקות, מעניין שבעבודה ובתחביבו הוא מסודר להפליא אך בבית לא! אמש רבתי איתו על כך והוא אמר שאני השתגעתי בגלל ההריון שיש לי אובססיה לניקיונות ושאני שוכחת שאנשים גרים בבית הזה וזה לא מוזיאון וגם קרא לי בשם גנאי "מפגרת", מאוד נפגעתי ואנחנו לא מדברים היום. מה לעשות כבוד הרב?
תשובה: : אני מציע שתכתבי לו מכתב. התוכן של המכתב יכול להיות דומה לשאלה שאת שואלת אותי. במקום לשאול אותי אולי במכתב תשאלי אותו מה הוא מציע לעשות? חשוב שהוא יקרא את זה שאת אומרת לעצמך שיש לו תכונות טובות. חשוב לו לשמוע את מה שהוא אומר לך וכיצד זה גורם לך סבל. זה יכול להיות מקרה שיעזור לכם להתמודד עם הנקודות שלא קיבלתם במתנה. כל זוג יש לו דברים רבים שהוא מקבל במתנה. זה כל הדברים שכיף לנו איתם שבהם אנו מרגישים שטוב לנו. ולכן זוג את החלקים שלא כיף לנו שבהם אנו שונים. אלו חלקים שאנו מצפים אחד מהשני מצפים ולא נענים. החלקים האלו דורשים טיפול. יש דרכים רבות לטפל בחלקים שבהם אנו לא זורמים איתם טוב. אולם אחד מן התנאים להצלחה זה שגם כשנפגשים עם החלקים שקשים לנו אנו לא שוכחים כל הזמן להזכיר לעצמנו כמה מתנות טובו קיבלנו בבן זוג שלידנו.
שאלה: שימוש בתרופות פסיכיאטריות: הרב, אני פסיכולוג שעובד עם אנשים שעברו פגיעות פיזיות קשות המשפיעות על מצב הרוח. לעיתים עולה השאלה אם להיעזר בתרופות לשיפור מצב הרוח. במצבי ביניים, האדם מסוגל להתמודד עם מצבו גם ללא תרופה אך מצב רוחו ירוד. מבחינה רוחנית, האם עדיפה שמחה על בסיס תרופות או מצב רוח ירוד בלעדיהן?
תשובה: עקרונית, חולה שיכול לצעוד ברגליו אל ייעזר בקביים, גם אם יש קושי מסוים, רק כך יתגבר על בעייותיו ויירפא, רק בדלית בררה יש צורך להעזר בגורם חיצוני. ה"ה בבעיות נפשיות. אתה כבעל מקצוע צריך לקבוע אם הוא זקוק באמת תרופות או שיוכל להתגבר בלעדיהן.
שאלה: קריאת מייל שנשלח בשבת: לכבוד הרב, בהמשך להיתר של כת"ר לקרוא כתבות מיילים שנכתבו בשבת- שאלתי היא: האם הדבר מותר גם כאשר פתיחת מייל שנשלח בשבת תגרום לשולח להמשיך לשלוח מיילים בשבת? בכבוד רב. השאלה נשאלה בהמשך לשאלה "דברים שנכתבו באינטרנט בשבת"
תשובה: אם ההימנעות מקריאת הדוא"ל תובן ע"י השולח שהדבר לא רצוי אכן יש להימנע. אך אם לא די בכך יש לבקש ממנו בנימוס להימנע בכך. כמו כן, אין להתייחס לדוא"ל עסקי ואין לעשות עסק שקשור בחילול שבת.
שאלה: התרת נדרים למי שעובר לפסוק כמו רב מסויים: אני רוצה להתחיל לפסוק לפי הרב, השאלה אם אני צריך לעשות התרת נדרים על כל המנהגים שהחמרתי בהם עד עכשיו? יש דברים שהחמרתי כי חשבתי שהם אסורים (כמו דג עם בשר) ויש דברים שהמרתי משום מנהג טוב (כמו טחינה בשבת), אם צריך לעשות, צריך לעשות התרה בכללי על כל המנהגים או לחפש דבר דבר?
תשובה: יש להניח שכל אחד עושה התרת נדרים כל שנה בערב ראש השנה, וממילא כל מנהג טוב שאתה עושה אתה לא מקבל אותו על עצמך בתור נדר ולכן אני לא חושב שצריך התרת נדרים. לחומרות שהחמרת כי חשבת שהם אסורות בכל מקרה לא צריך התרת נדרים בכלל, כי זה היה טעות מראש. לדברים שידעת שהם מותרים ובכל זאת החמרת צריך התרת נדרים, אלא אם כן מסרת מודעה בערב ראש השנה שזה לא יחשב נדר. בדברים שצריך התרה, צריך להתיר על כל דבר בפני עצמו.
שאלה: חימום פיצה במיקרוגל בשרי: ברשותנו מיקרוגל שמשמש לבשרי וחלבי (בנפרד) כאשר כל מה שמחומם מכוסה לגמרי ומונח על צלחות נפרדות. לפני כמה חודשים הוכנס בטעות מאכל בשרי ללא מכסה. עתה הוכנסה פיצה שכוסתה אך לא באופן הרמטי. האם הפיצה מותרת? האם המיקרוגל צריך הכשרה? האם הצלחת עליה חוממה הפיצה צריכה הכשרה?
תשובה: הפיצה מותרת וגם הצלחת. המיקרוגל אינו צריך הכשרה מעיקר הדין.
שאלה: שקית שנלקחה מטרמפ בטעות: לקחתי בטעות שקית עם פרטי מזון פתוחים מטרמפ ואני לא יכול למצוא את בעל הרכב (עליתי וירדתי באמצע הדרך), מדובר בדברים שמתקלקלים תוך כמה ימים. מה אפשר לעשות? עדיף להשתמש מאשר לזרוק?
תשובה: יש לשום את שווים ולרשום את הפרטים בפנקס. ככה תוכל להשתמש בהם ואם יבוא יום אחד בעליהם ויתבע אותם תחזיר לו את הכסף.
שאלה: טוסטר אובן לבשרי וחלבי ביחד: המשפחה שלי לא שומרים בשר וחלב בטוסטר, מדובר על "טוסטר אובן" כמו מיקרוגל. איזה רב אחד התיר לי ממש בדיעבד שיעבור 24 שעות ולכסות פעמים את המאכל. האם זה באמת אפשרי כשאין לי אפשרות להכשיר אותו?
תשובה: עדיף להשתמש במוצרי חשמל: טוסטר ותנור למין אחד בלבד, או בשרי או חלבי. התבניות חייבות להיות נפרדות. בכל זאת, אם התנור נקי משיירי מזון, המתינו 24 שעות לפני ההפעלה האחרונה והפעילו אותו בחום הגבוה - מותר להשתמש בו לבשר וחלב בנפרד, כל אחד בתבנית המיועדת לסוג המזון. שוב, כמובן עדיף לייעד אותם למין אחד. אם אתה מחמם את האוכל בשתי שקיות מותר אף ללא המתנה של 24 שעות.
שאלה: העדות בעם ישראל: לכבוד הרב, יש נושא שמאוד מעסיק אותי ומפריע לי בו בזמן. והוא העדות בישראל. בעצם מה הם עדות? זאת גלות. עם ישראל התפרק לחתיכות ברחבי העולם וכבר הרבה לפני הקמת המדינה ובמהלכה התחלנו להחזיר את עצמנו לאדמה הטבעית שלנו. אף אחד לא אשם בגלות, זה תהליך שקרה לכולם בתקופה של האימפריות וגם לנו. העניין של העדות והשאלות המיותרות, מאיפה הגיעו הורייך, סבייך, האם אתה אשכנזי או ספרדי וכו. הם דברים מיותרים שמחלקים את העם לקבוצות. אני בעד שכולם יהיו צברים לחלוטין ושיהיה לנו דבר משותף אחד בכל נושא, אם זה בהלכות, בצורה שבה אנחנו מתפללים, וכל דבר אפשרי שיעניק לכול היהודים תחושה שזה לא משנה מאיפה באת, העיקר הגעת! הרי בתקופת בית המקדש לא היו עדות, לא היו אשכנז וספרד, כולם היו באותו קו, עם ישראל! אז למה בעצם נתקענו מאחור? ואיך אפשר להחזיר את העם לתקופת בית המקדש שבו כולם נהגו באותה צורה, התפללו באותה צורה וכולם היו גוש אחד שנקרא עם ישראל? האם אתה חושב שבית המקדש עוד לא בנוי כי אנחנו מרבים לשפוט אחד את השני על סמך הגלות? ואם יהיה בית מקדש בימים אלו, איזה תפילה נתפלל שם, אשכנז ספרד? או שמא נחצה אותו לשניים כי לא הגענו להסכם ולשלמות. זה הרי מגוחך לא?. על תשובתך, בכבוד רב,
תשובה: גם בזמן המקדש היו שבטים שלכל אחד מהם מסורת משלו אם כי ההבדלים היו קטנים יותר. הגלות הארוכה העמיקה את ההבדלים. תרבות טובה היא תרבות עשירה שבה יש מסורות תרבויות שונות שמשפחות, חוגים או אזורים מטפחים ומשמרים אותן. שימור זה אינו מונע פתיחות, הפריה והשפעה מתרבות לתרבות. אולם מחיקת תרבות אינה תרבות אלא ונדליזם. מכנה משותף רדוד אינו תרבות. בארצות רבות בעולם יש לאזורים שונים מסורת עתיקה המעשירה את התרבות הכללית של אותה ארץ ועם זאת יש גם מסגרת כללית משותפת
שאלה: אבלות על כלב- המשך: לכבוד הרב דוד חי הכהן, על תשובתך הקודמת. אני מבין כי לא ראוי לנהוג כמנהגי האבלות על אדם, כגון ישיבת שבעה וקריעה. אבל האם מותר ראוי לקחת לדוגמא יום חופש מהעבודה עקב העצבות שנגרמה ולהתמודד עם הכאב? לבכות? או שיהדות שוללת גם את ההתנהגות הזאת? היחס היחידי שראיתי בספרים לגבי איבוד של חיה היא כלפי הנזק הכספי שנגרם (בזמנו היו בעלי החיים משמשים כמובן כמקור הכנסה) ואפילו קראתי שמותר לנחם אדם על האובדן (הכספי) אך אין באף מקום התייחסות לחלק הרגשי של הנושא על אחת כמה וכמה שהיום הקשר בן אדם לכלבו (על אף שהינו רק חיה) הוא חזק ביותר. השאלה נשאלה בהמשך לשאלה "אבלות על כלב"
תשובה: אם הינך מרגיש עצבות ואתה רוצה להיעדר יום מהעבודה כדי להירגע זה ר ואין שום מניעה מצד היהדות.
שאלה: המסת שומן בקור: יש טיפול רפואי שנקרא "המסת שומן בקור" ומטרתו להעלים מצבורי שומן קטנים מהגוף לצורכי נוחות ויופי על ידי טיפול של כשעה בקור שממיס בסופו של דבר את השומן. האם יש בעיה הלכתית לעשות טיפול זה ולכאורה לגרום להאיץ תהליכים טבעיים? אשמח לתשובה.
תשובה: אם הטיפול נוסה בהצלחה וידוע שאיננו גורם לנזק מותר לעשות ובע"ה תהיה רפואה שלימה.
שאלה: כוס זכוכית במקום שלא מפרידים כלים: כב הרב, ברצוני לשאול שאלה לגבי שתייה בכוס זכוכית. אצלנו במשרד לא שומרים על כשרות ואין הפרדה בין בשרי לחלבי. האם אוכל לשתות נס קפה בכוס זכוכית (של המשרד) לאחר שנשטפה במדיח כלים? (נראה לי גם שלפני השטיפה במדיח עושים ניקוי עם סקוטש המשמש גם לכלים חלביים וגם לבשריים). ב מראש,
תשובה: לספרדים מותר לכתחילה להשתמש באותו כלי זכוכית בבשר ובחלב כיון שסוברים שאינה בולעת. האשכנזים מחמירים בכך וסוברים שיש לייחד כלי זכוכית לכל סוג. לשאלתך, מצד הדין אין בעיה. אך הפתרון הרצוי הוא שתשתמש בכוסות חד"פ מקרטון וכדומה, דבר המצוי מאד בהרבה מקומות. הרב אלישיב קפקה כולל הלכה ישיבת בית אל
שאלה: בניה באזור בו ישנם קברים: רכשתי קרקע בשומרון לבניית בית. גיליתי שישנו קבר חצוב בסלע (מערת קבורה קטנה), בשולי המגרש. לא ידוע עם מדובר בקבר יהודי, ושמעתי ש"אתרא קדישא" ביקרו בעבר במקום ולא ידעו לקבוע את שיוך הנקבר. מה ההלכה אומרת על מגורים בקרבת קבר או מעליו? אני רוצה לבנות מבלי לגעת או להרוס את הקבר, בניה על עמודים במרכז המגרש כאשר הקבר נמצא ממש על קו הרחוב. ראוי לציין שסיפרו לי שבמגרשים סמוכים היו מספר קברים שבנו עליהם בתים כאשר את הקברים כיסו בבטון ועפר. כמו כן אני מכיר בניינים בשכונות חרדיות בארץ הבנויים על קברים. האם יכול להיות שיאסרו עלי לבנות במקום?
תשובה: ב"ה שלו-ם וברכה זכית לקיים מצות יישוב ארצנו הקדושה. תעשה יציקה בטון דקה שהמרחק ממנה לקבר יהיה טפח. הרב חגי בר גיורא
שאלה: אוכל לתינוק בשבת: כבוד הרב האם מותר בשבת למעוך חתיכות אוכל בין האצבעות על מנת לתת אותן לתינוק בן 7-8 חודשים?
תשובה: מיעוך אוכל ע"י האצבעות הוא שינוי גמור מאופן המיעוך ביום חול והדבר מותר בשבת  כל עוד נעשה לצורך השבת. עדיף למעוך סמוך לזמן שבו מאכילים את התינוק. אפשר גם למעוך בשינוי אחר כמו ע"י קת המזלג על גבי צלחת וכד'.
שאלה: משניות לאזכרה : שליט"א איזה משניות לקרוא באזכרה של אישה בי"א חודש השנה שלה?
תשובה: נוהגים ללמוד משניות המתחילות בשם הנפטרת ומשניות באותיות נשמה   מקואות פרק ז ד-ז.
שאלה: שם ה  בהברה אשכנזית - התרת נדרים: אני נוהג כבר שנים רבות לבטא את שם ה (בלבד) בהברה אשכנזית. לאור תשובתו של הרב אני מבין שזה מנהג בעייתי. השאלה - האם יש צורך בהתרת נדרים כדי לשנות את מנהגי זה? אם כן, כיצד בדיוק לעשות זאת? וישר כח. השאלה נשאלה בהמשך לשאלה "הגיית שם ה' - האם יש עדיפות להברה האשכנזית?"
תשובה: לשואל, מי שקיבל על עצמו הנהגה מסוימת בטעות, כגון שחשב שהדבר הוא חובה והתברר שאינו אלא מנהג טוב, אינו צריך התרת נדרים (שו"ע יו"ד סי' ריד ס"א ורמ"א שם). קל וחומר אם סבר שהוא חובה או מנהג רצוי והתברר שאינו כל כך רצוי.
שאלה: קבורה בקומות: רציתי לשאול אם אפשר על הנושא של קברים בנויים. לאחרונה רואים יותר ויותר בנינים של קברים. מסתמא זה אושר ע"י הרבנות הראשית אבל אשמח להרחבת הנושא, במנחת יצחק אסר למשל.
תשובה: ב"ה שלו-ם וברכה כבר עניתי שיש על מי לסמוך. הרי בתקופת המשנה לא רק שקברו במערות שנחפרו בסלעים אלא גם אחר שנה הוציאו את העצמות מהמערה ולקטו אותם לקבר קטן. הרב חגי בר גיורא
שאלה: תוכי מבוהל: ב"ה קיבלנו תוכי שעבר כנראה קושי, הוא מבוהל ואם נוגעים בו הוא תוקף. אבל אנחנו אוהבים לשחק איתו, וכתוב שבהתחלה לוקח זמן עד שיסתגל, השאלה אם לא לגעת בו כי זה אולי סבל עבורו? או לעשות מה שמלמדים, שלאט לאט יתרגל?
תשובה: אם רואים שגורמים לו סבל יש להימנע משום איסור צער בעלי חיים.
שאלה: שעון מעורר שמדליק אור בשבת: לכבוד הרב. רכשתי שעון מעורר שולחני עם פונקציה המאפשרת הדלקת התאורה שבתוכו ע"י קירוב היד בלבד ללא צורך במגע. שאלתי היא האם ניתן להשתמש בפונקציה זו בשבת.
תשובה: אין להדליק את האור בשעון בשבת בכל צורה שהיא. בנוסף, יש להניח את השעון במקום שאין בו חשש שתדליק את האור בטעות.
שאלה: קניית חמץ מאתר אינטרנט בפסח: האם מותר להזמין חמץ בפסח דרך האינטרנט מאתר בבעלות גויים? א. האם יש להגדיר את בחמץ כשייך ליהודי? ב. גם אם נגדיר שהוא שייך לגוי, האם יש איסור להזמין כדי להרויח הנחה שקיימת רק בימי הפסח, או שיש בזה בעיה של משתכר באיסורי הנאה? ג. גם אם לא מרויח הנחה, אבל רוצה שיגיע לו מהר ומעוניין שכבר ישלח אליו באוניה מטוס במהלך הפסח האם יש בזה איסור של רוצה בקיומו? האם יש לחלק בזה בין מציאות שכל פריט מוזמן במיוחד, ואם ייעלם מה שיועד בשבילו הוא יצטרך לחכות למשלוח חדש, וממילא יוצא שהוא מעוניין בחמץ מסוים - לבין מציאות שהמשלוחים לא מדוייקים ומביאים יותר ממה שהזמינו, ואז לכאורה אין רצונו בחמץ מסויים, אך מכל מקום רצונו שיהיה חמץ קיים בזמן הפסח?
תשובה: גם חמץ של גוי אסור בהנאה בפסח ואין לסחור בו ולהינות מקיומו.
שאלה: שבט לוי בשעבוד מצרים: לכבוד הרב, קראתי בתשובה הקודמת כי : 1. יעקב צוה בשעת פטירתו, שלא ישאהו לוי לפי שהיה עתיד לשאת את ארון הקודש. 2. אברהם מסר כל קבלת התורה ליצחק, ויצחק ליעקב, ויעקב ללוי, ולוי וזרעו הושיבו ישיבות במצרים. היכן אוכל למצוא את המקור למדרשים אלה? מראש, השאלה נשאלה בהמשך לשאלה "שבט יששכר לעומת שבט לוי"
תשובה: לשואל המקור לכך שיעקב ציוה בשעת פטירתו, שלא ישאהו לוי לפי שעתיד לשאת את ארון הקודש הוא רש"י (ע"פ ח ) לבראשית (נ, יג). וראה "תורה שלמה" לשמות (ה, ד) אות לב, שם המקור גם למסורת התורה דרך שבט לוי. נאמנה
שאלה: כשרות חו"ל על מוצרים מהארץ: לאחרונה נתקלתי בחברת ממתקים (מ. מסטיקס) שהמפעל שלה נמצא בארץ (בית שמש) ואכן יש לה כשרות של הרבנות המקומית מטה יהודה, אבל יש לה כשרות מהודרת של בד"צ איגוד הרבנים מנצ סטר. השאלה היא איך גוף מחו"ל יכול בכלל לתת כשרות למפעל בארץ מבחינה טכנית? האם ניתן לסמוך על כשרות כזו ככשרות מהודרת? ויישר כח
תשובה: ב"ה שלו-ם וברכה יש להם מפקחים בארץ בדרך כלל וסומכים על המשגיחים של המפעלים. אפשר לסמוך כמהדרין כאשר יש כשרות מהדרין. הרב חגי בר גיורא
שאלה: העתקת תוכנה שרכשתי כדין: לרב, במידה ותוכנה נרכשה כדין ע"י מקום העבודה, האם ניתן להעתיקה למחשב נוסף, בהסכמתו של המנהל, לצורכי עבודה מהבית? מדובר בתוכנה שמיובאת מחו"ל?
תשובה: תלוי בתנאי משווקי התוכנה. למשל בתוכנות של מיקרוסופט יש הרשאה להעתיק על שלושה מחשבים של המשתמש, ובמקרה זה יהיה מותר.
שאלה: ברכת שהחיינו על מלון: הרב. בעונה הזאת של השנה מצאתי מלונים בשוק מחנה יהודה. האם יש לברך עליהם שהחיינו? ראיתי שהרב פסק שעל תות מברכים שהחיינו, אב עכשיו זאת לא העונה של המלון, ואם גם עכשיו אפשר למצוא אותו אולי הוא לא מוגדר כירק חדש! מה ההגדרה בזה? השאלה נשאלה בהמשך לשאלה "שהחיינו על תות ובננה"
תשובה: וברכת ד' מלונים נמצאים כמעט כל השנה. עיין במאמר. שם מבואר שיש מלונים כל השנה, ומה שראית הם כנראה מלונים מערבה שבגלל החום הקדימה והבשילה. על כן נראה שבמלונים אין לברך שהחיינו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איזה אחוז נגיעות מחייב בדיקה מתולעים?: איזה אחוז של נגיעות מחייב בדיקה כלשהי, מתי לא צריך לבדוק בכלל? ראיתי בנתונים של מכון התורה והארץ לכבוד ט"ו בשבט שבמשמשים נמצאה נגיעות של 3 אחוז ובתמרים נגיעות של 2.2 אחוז. האם אחוזים כאלה מחייבים בכלל בדיקה?
תשובה: וברכת ד' אמנם ב"ה אלו נתונים נמוכים, אבל זה עדיין לא משנה את ההלכה מכיוון שעדיין איננו יודעים האם זה יתמיד או שמא זה חד פעמי, ויהיו שנים של רבוי מזיקים. כמו כן יש הרבה אחרונים שמחייבים בכמות כזאת כמעוט המצוי, אומנם במשכנות יעקב דן על 10, אבל אנו בודאי חוששים למיעוט המצוי אפילו באחוזים נמוכים יותר, ובלבד שמציאת החרק לא תהיה הפתעה, אלא מצויים חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השם אליענה לבת: האם השם אליענה הוא מומלץ לבת?
תשובה: שם ראוי וטוב.
שאלה: סדר עדיפויות בטיסה לחו"ל: הנני מתכנן לטוס לחו"ל ע"מ לשמח את בן דודי שמתחתן עפ"י הפסקים המתירים כך כנ"ל. אך כרגע אני ניצב מול התלבטות: האים להצטרף לטיול המשפחתי שמתוכנן לפני ואחרי החתונה או לקצר את השהות שלי למינימום הגיוני כלשהו? אציין שהנני אברך בישיבה וכל תוספת לשהותי בחו"ל תגרע מלימוד תורה בצורה יעילה יותר בישיבה.
תשובה: מותר לטייל אגב יציאה לצורך בתנאי שהטיול לא יתארך מדי, אך באשר לביטול תורה תחליט בעצמך עד כמה הטיול מצדיק זאת.
שאלה: להביא אוכל לגוי שיש לו אוכל: האם מותר לחולה שנמצא בחדר עם נוצרי לתת לו פירות ואוכל? הגוי לא ביקש ויש לו אוכל. חשבתי להקל כי השו"ע,קנא,יא,כותב- אם שכנו או אוהבו מותר. מה דעת הרב?
תשובה: מבקרים חולי נוכרים עם חולי ישראל, מה שעושים לישראל עושים גם לנוכרים.
שאלה: בישול בשר בסיר חלבי ספק בן יומו: שאלוני,בשלו בשר בהמה בסיר חלבי ספק בן יומו אך בטוח עבר עליו הלילה. אפשר להקל? יש כאן ספק ספיקא- ספק שעבר 24 שעות וספק שלינת לילה פוגמת. יש כאן ספק שמתיר יותר מהשני, ולכן זה לא ס"ס משם אחד. מה דעת הרב?
תשובה: ב"ה שלו-ם וברכה למרות שיטת ר"ת שמספיק שעובר לילה כדי שהבליעה תפגם, השולחן ערוך (יורה דעה צ"ג, א') לא פוסק כמותו אלא כר"י שפגימה נוצרת רק אחר 24 שעות. לכן דעת ר"ת לא נתקבלה להלכה ולא מחשיבים אותה כספק. הרב חגי בר גיורא
שאלה: הבאת כלב לבית ההורים בפסח: לכבוד הרבנים. את השאלה הזאת אני שואל עבור חבר שלי. הוא חילוני ומחזיק בכלבה בביתו. בחג הפסח הוא מעוניין להתארח בבית הוריו ליל הסדר יחד עם הכלבה, אך הוריו אינם מסכימים שיביא את הכלבה אל ביתם בטענה שהיא מבטלת את כשרות הבית לפסח. חברי לא מוכן להשאיר את הכלבה בפנסיון בשום פנים ואם הוא ישאיר את הכלבה בבית הוא יקצר את שהותו בבית הוריו למינימום ההכרחי ויצא, דבר שגם הוא יגרור עגמת נפש. החבר מבקש את עזרת הרבנים בפתרון הבעייה הזו.
תשובה: : יש אוכל כשר לפסח לכלבים. ניתן לומר זאת להורים וכך אולי יתפייסו. לחילופין לתת את הכלב לשמירה באגודה למען החיות או אצל חבר. אם הכלב ניתן לגוי ונמכר לו לזמן גם אין בעיה אם יאכל שם חמץ. רבה
שאלה: פינוי השלג עם מעדר: הרב כתב לא לפנות את השלג עם מעדר. לא הבנתי מדוע, שהרי זה כלי שמלאכתו לאיסור שמותר להשתמש בו לצורך גופו? השאלה נשאלה בהמשך לשאלה "פינוי שלג בשבת מהמזגן"
תשובה: אין לך עובדין דחול גדול יותר מאשר פינוי במעדר.
שאלה: עדים כשרים בקהל בחתונה: בהמשך לשואל האם בקהל אין עדים כשרים שרואים את הנעשה ולכן הנישואין תקפים? לפי מה שידוע לי מספיק שיש עדים ונתינת דבר שווה פרוטה וכבר נכנסים לבעיות במידה והנישואין לא תקפים במדינה (ככל הידוע לי) אז גם במקרה של פרידה הם לא יעברו דרך בית הדין ולכן לא יהיה ניתן לבדוק. השאלה נשאלה בהמשך לשאלה "לברך בחתונה רפורמית "
תשובה: פרטי ה"חתונה" כפי שהוצגו על ידי השואל מראים בבירור שאין כאן מעשה קידושין החל לפי דת משה וישראל, כגון החלפת הטבעות ההדדית, האמירה ההדדית, וכן ייחוד נשים הפסולות לעדות, שלפי הרבה פוסקים הם פוסלים בכך את כל שאר העדים הכשרים הפוטנציאלים. לכן במקרה הנ"ל אין חשש גם אם יהיו בקהל עדים כשרים. נ.ב. כדאי לעיין במקורות שציינתי
שאלה: תאונה ותביעת ביטוח: תאונה שמעורבים בה שני בני רכב ושני בני אדם, לאחד ביטוח צד ג ולשני ביטוח מקיף. ויוצא שת על הנזק תלוי באיזה צד אשם. האם מותר לעשות הסכם בין הצדדים שצד אחד יודה באשמה אף אם לא באמת היה אשם, או שלא ברור אם הוא אשם, כדי שהביטוח ישלם על הנזק?
תשובה: אסור לשקר אף בעת שיש לדבר משמעות ממונית, אדרבה שקר שגורם לתוצאה ממונית חמור הרבה יותר, אסור לכם למסור מידע לא נכון ביחס לתאונה. שה' ישלים לכם חסרונכם. הרב מרדכי גרוס.
שאלה: שם המוזכר בדברי יתרו - של קודש או של חול?: יתרו אומר למשה "עתה ידעתי כי גדול ה מכל האלהים כי בדבר אשר זדו עליהם" - האם המילה "אלהים" כאן היא שם קודש או שהיא שם חול?
תשובה: לשואל בספר "קודש לה'" מכריע הרב משה אליעזר רייך ששם זה הוא חול (ראה מכילתא על פסוק זה פרשה א). נאמנה
שאלה: יכולה להיות היום מלחמת מצווה?: הרב, ראיתי שהרמב"ן כותב שלמלחמת מצווה יוצאים ע"פ אורים ותומים, היום שאין אורים ותומים זה אומר שאין דין של מלחמת מצווה?
תשובה: החשמונאים יצאו למלחמה גם ללא אורים ותומים, וכן רבי עקיבא. אורים ותומים אינם לעיכובא.
שאלה: החזרת גזלה לברכה מעורבת: לפני כשנתיים הלכתי לברכה מעורבת ונכנסתי עם סבא של חבר שלי שהציג אותי כאילו אני נכדו, דבר שלא נכון. (לו היה מותר להכניס את משפחתו הוא עבד שם) האם אני צריך להחזיר להם מחיר כניסה? יש להדגיש שהברכה מעורבת אז האם אין פה חיזוק ידי עוברי עבירה? במקום זה לשים את סכום הכסף בצדקה? ושבת
תשובה: אם סב חברך קשור במידה ישירה להנהלת הבריכה, כך שסביר שההנהלה מאשרת לו להכניס חברי משפחתו ללא ת אינך צריך לשלם. אך אם הוא לא קשור להנהלה, או שידוע לך שאין לו רשות להכניסך ללא ת אתה חייב לשלם לבריכה דמי כניסה כפי שעלו באותו זמן שנכנסת. למרות שהבריכה מעורבת אתה צריך לשלם להנהלת הבריכה. אינך צריך ליידע אותם על הסיפור, אלא אתה יכול לשלשל את הכסף לקופה ללא שיידעו למה הכנסת אותם הרב מרדכי גרוס
שאלה: נטילת ידיים של בוקר בבת אחת: רציתי לשאול בקשר לנטילה: שאני קם בבוקר אני רוצה מיד לידי ליטול ידיים אני יודע שצריך 3 פעמים כל יד,רציתי לשאול האם ניתן לקחת קערה ולשפוך בה מים (3 רבעים מהקערה מים) וליטול את שני ידי בבת אחת 3 פעמים (לא כל יד לסירוגין) וזה כשר לגמרי ע"פ ההלכה?
תשובה: לשואל, נראה שהצעתך לשפוך מים על שתי הידיים בבת אחת איננה תחליף נכון לנטילה בסירוגין. הצורך ליטול ג' פעמים מפני 'רוח רעה' השורה עליהם מוזכר בגמרא (שבת קט ע"א): "רבי נתן אומר: בת חורין היא זו, ומקפדת עד שירחוץ ידיו שלש פעמים". יש אומרים שלהסרת הרוח הרעה צריך ליטול שלוש פעמים ברציפות דווקא על כל יד ('סדר היום', כוונת נטילת ידים), ויש אומרים שהנטילה צריכה להיות לסירוגין ('שער הכוונות' מאת ר' חיים ויטאל בשם האר"י, דף א), והסביר: "ולא תרחצם יחד ג' פעמים כל יד אלא פעם אחת ביד זו ופעם אחרת ביד השניה בסירוגין, כי על ידי כן רוח הטומאה. דולגת וקופצת עד שנעתקת לגמרי משם", וזהו המנהג המקובל. לכאורה כוונתו באומרו "ולא תרחצם יחד ג' פעמים כל יד" לשלול גם אפשרות זו שהצעת, לשפוך על שתי הידיים בבת אחת. גם הנימוק שעל ידי הסירוג רוח הטומאה קופצת ודולגת, מובנו לכאורה שהסירוג גורם לרוח לנוע מיד ליד הלוך ושוב ותנועה זו מחלישה אותה (כך ראיתי שפירש ב'משמרת מועד' שבת קט ע"א, ויש גם פירושים אחרים לעניין הקפיצה). אם כן, שפיכה בבת אחת על שתי הידיים איננה מועילה. וכן משמע מכמה אחרונים (כגון בארצות החיים שם) שדנו כיצד ניתן לצאת ידי שתי הדעות הנ"ל ולא הציעו ליטול ידיים בעזרת מישהו אחר בשפיכה בבת אחת על שתי הידיים (שהרי מסתבר שלדעה הראשונה זה מועיל). אמנם מצאתי בשו"ת צמח יהודה (למקובל הירושלמי הרב יהודה זרחיה סגל זצ"ל, ח"ג סי' א) שכתב כדבריך שגם שפיכה על שתי הידיים בבת אחת מועילה כמו סירוגין (הוא דן בשאלה כיצד ניתן לקנות אוכל שהוכן על ידי אנשים שלא נטלו ידיהם כראוי בבוקר, וכתב שמן הסתם גם הם שוטפים ידיהם כמה פעמים בבת אחת וזה מועיל כסירוגין  ועל בעיה זו עיין גם יביע אומר ח"ד או"ח סי' א אות י), ומהמקורות הנ"ל נראה לענ"ד שלא כדבריו.